b'\n_START_ARTICLE_\n17. prosinca u Domovinskom ratu\n_START_PARAGRAPH_\nDomovinski rat po nadnevcima: 17. prosinca u Domovinskom ratu._NEWLINE_1991._NEWLINE_- Ministarsko vije\xc4\x87e EZ prihvatilo u Bruxellesu na\xc4\x8dela o priznavanju novih dr\xc5\xbeava biv\xc5\xa1e Jugoslavije._NEWLINE_- Austrija odlu\xc4\x8dila priznati Hrvatsku i Sloveniju i sve druge republike biv\xc5\xa1e Jugoslavije koje to za\xc5\xbeele. Odluka austrijskog parlamenta stupa na snagu 15. sije\xc4\x8dnja 1992._NEWLINE_- Po podatcima Glavnog sanitetskog sto\xc5\xbeera Republike Hrvatske, u Vukovaru je poginulo oko 600 hrvatskih vojnika i oko 2.200 civila._NEWLINE_1992._NEWLINE__NEWLINE_- Predsjednik Tu\xc4\x91man primio u Zagrebu lorda Owena i Cyrusa Vancea, te Aliju Izetbegovi\xc4\x87a. Dogovoreno da se sudionici razgovora 28. i 29. prosinca sastanu s Boutrosom Ghalijem u \xc5\xbdenevi._NEWLINE_- Ministri KESS-a jasno u Stockholmu definirali agresiju na BiH i Hrvatsku kao agresiju Srbije i njezine vojske._NEWLINE__NEWLINE_- Analize pokazuju da JNA nije bila spremna na rat protiv Slovenije, u Hrvatskoj su pripreme bile uspje\xc5\xa1nije i na kraju u ratu protiv BiH pokazala je svu svoju izro\xc4\x91enost, izjavio predsjednik Slovenije Milan Ku\xc4\x8dan u intervjuu za "Ve\xc4\x8dernji list"._NEWLINE__NEWLINE_- Banda \xc4\x8detnika Bore \xc5\xbdivanovi\xc4\x87a najavljuje protjerivanje 24 hrvatske obitelji iz Kne\xc5\xbeevih Vinograda, a do Nove godine potpuno etni\xc4\x8dko \xc4\x8di\xc5\xa1\xc4\x87enje Baranje._NEWLINE__NEWLINE_- Europski parlament u Strasbourgu zatra\xc5\xbeio da se sistematska silovanja u BiH tretiraju kao ratni zlo\xc4\x8dini i da se po\xc4\x8diniocima sudi._NEWLINE__NEWLINE_- SAD su ponovno spremne preispitati u Vije\xc4\x87u sigurnosti UN embargo na isporuku oru\xc5\xbeja BiH, izjavio u \xc5\xbdenevi ameri\xc4\x8dki dr\xc5\xbeavni tajnik Eagleburger._NEWLINE__NEWLINE_- Ministar inozemnih poslova Republike Hrvatske dr. Mate Grani\xc4\x87 zalo\xc5\xbeio se u Generalnoj skup\xc5\xa1tini UN za pro\xc5\xa1irenje mandata UNPROFOR-a, uklju\xc4\x8duju\xc4\x87i i upotrebu sile na podru\xc4\x8dju biv\xc5\xa1e Jugoslavije._NEWLINE_1993._NEWLINE__NEWLINE_- Nakon gotovo tri dana \xc4\x8dekanja u Rami, konvoj od 87 kamiona pomo\xc4\x87i za Novu Bilu, kojemu \xc4\x87e se priklju\xc4\x8diti i onaj za Maglaj kre\xc4\x87e na odredi\xc5\xa1ta, jer on je dobiveno jamstvo Armije BiH._NEWLINE__NEWLINE_- Predstavnici 60.000 Hrvata prognanih iz Bosanske Posavine, smje\xc5\xa1tenih u 416 izbjegli\xc4\x8dkih centara u RH, na konferenciji za novinare u Zagrebu iznijeli su svoje zahtjeve da se okupator povu\xc4\x8de s okupiranog posavskog prostora i da se vrate ku\xc4\x87ama._NEWLINE_1994._NEWLINE__NEWLINE_- Malezijski premijer dr. Muhamad Mahatir odr\xc5\xbeao u Zagrebu novinsku konferenciju u kojoj je najavio ukidanje viza izme\xc4\x91u Malezije i Hrvatske i prijedlog osnivanja konzorcija u kojem bi zajedni\xc4\x8dki sudjelovale tvrtke Hrvatske, Malezije i BiH._NEWLINE_1995._NEWLINE_U Izbjegli\xc4\x8dkom kampu "Kuplensko" jo\xc5\xa1 uvijek se nalazi vi\xc5\xa1e od 18.000 muslimanskih stradalnika iz Velike Kladu\xc5\xa1e._NEWLINE__NEWLINE_- Rusija ponudila uto\xc4\x8di\xc5\xa1te i novu karijeru osumnji\xc4\x8denom ratnom zlo\xc4\x8dincu Ratku Mladi\xc4\x87u, pi\xc5\xa1e britanski "Sunday Times"._NEWLINE_1996._NEWLINE_- Hrvatska ne\xc4\x87e popustiti pritiscima onih koji je \xc5\xbeele vratiti na Balkan ili u regiju jugoisto\xc4\x8dne Europe, istaknuo predsjednik Tu\xc4\x91man na sjednici Vije\xc4\x87a obrane i nacionalne sigurnosti u Zagrebu._NEWLINE__NEWLINE_- Ganski diplomat Kofi Annan izabran za glavnog tajnika Ujedinjenih naroda.'